
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 45
                                                            din 28 februarie 2022
privind concesionarea directă a unei suprafețe de teren
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 4.269/09.02.2022 şi la Consiliul Local Sighișoara cu nr. 5.631/18.02.2022, de referatul de aprobare înregistrat cu nr. 4.271/09.02.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresa înregistrată la Municipiul Sighişoara cu nr. 33.748/26.11.2021, prin care S.C. Soroca S.R.L. – prin reprezentant legal Burlac Igor, solicită concesionarea unei suprafețe de 375 mp. din totalul de 1761 mp. ai terenului înscris în C.F. nr. 59745 Sighișoara (nr. C.F. vechi: 9942) sub nr. top. 1765/2/5;

Având în vedere contractul de concesiune nr. 11/88/383/30.04.2010, încheiat între Municipiul Sighișoara, în calitate de concedent și S.C. Soroca S.R.L., în calitate de concesionar, având ca obiect terenul în suprafață de 260 mp., situat în Municipiul Sighișoara, str. Consiliul Europei, nr. 2, înscris în C.F. nr. 50056, provenită din conversia pe hârtie a C.F. nr. 9886, sub nr. top. 1758/2, cu destinația de teren edificat cu spațiu comercial, construcție compusă din subsol și parter și care cuprinde și un refugiu de călători, cu suprafața de 12 mp., aparținând domeniului public al municipiului;

Având în vedere că terenul solicitat spre concesionare, respectiv suprafața de 375 mp. din totalul de 1761 mp. ai terenului înscris în C.F. nr. 59745 Sighișoara (nr. C.F. vechi: 9942) sub nr. top. 1765/2/5, este situat limitrof terenului care face obiectul contractului de concesiune nr. 11/88/383/30.04.2010, potrivit planului anexat cererii depuse de S.C. Soroca S.R.L. și se dorește a fi folosit în vederea amenajării unei parcări pentru deservirea aprovizionării spațiului comercial și a unui acces către subsolul clădirii – adăpost ALA; 

Având în vedere faptul că, potrivit extrasului C.F. nr. 59745, înscrierea dreptului de proprietate a Statul Român și a dreptului de administrare a Consiliului Local Sighișoara s-a efectuat urmare a Hotărârii Consiliului Județean Mureș nr. 53/10.12.1998, prin care s-a aprobat Planul Urbanistic de Detaliu, str. Horia Teculescu, Sighișoara, în vederea concesionării terenurilor;

Având în vedere adresa nr. 2.946/10.02.2021, înregistrată la Municipiul Sighișoara cu nr. 4.226/15.02.2021, prin care Consiliul Județean Mureș transmite precizări cu privire la avizul de oportunitate nr. 2 din 08.02.2019, care reprezintă un acord de principiu privind oportunitatea din punct de vedere urbanistic a investiției, aviz prin care beneficiarul este informat în același timp de toate obligațiile ce îi revin în scopul aprobării PUZ-ului, una din aceste obligații fiind concesionarea terenului adiacent construcției pentru a se putea asigura în condițiile legii, atât indicatorii urbanistici cât și numărul locurilor de parcare necesare pentru funcțiunea propusă (comerț + locuire), susținând motivat acordarea dreptului de concesiune;

Având în vedere Certificatul de urbanism nr. 164/14.06.2019 emis de Municipiul Sighișoara în scopul: întocmire Plan Urbanistic Zonal – etajare și mansardare imobil;

Având în vedere Decretul Președintelui României nr. 195/2020 privind instituirea stării de urgență pe teritoriul României, care prevede la art. 14 din Anexa 1 – „Măsuri de primă urgență cu aplicabilitate directă”, Cap. 1 – „Domeniul economic”, că „Se menține valabilitatea documentelor eliberate de autoritățile publice care expiră pe perioada stării de urgență”;

Având în vedere Decretul Președintelui României nr. 240/2020 privind prelungirea stării de urgenţă pe teritoriul României;

Având în vedere Hotărârea Guvernului nr. 171/2022 privind prelungirea stării de alertă pe teritoriul României începând cu data de 7 februarie 2022, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19;

Ținând cont de prevederile Legii nr. 55/2020 privind unele măsuri pentru prevenirea şi combaterea efectelor pandemiei de COVID-19, cu modificările și completările ulterioare;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările și completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţie, republicată, cu modificările şi completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere prevederile Legii nr. 350/2001 privind amenajarea teritoriului și urbanismul, cu modificările și completările ulterioare;

Având în vedere prevederile art. 2 din anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022;

Având în vedere prevederile Legii nr. 207/2015 privind Codul de procedură fiscală, cu modificările şi completările ulterioare;

Ținând cont de faptul că în urma concesionării se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 4.270/09.02.2022, prin care se propune aprobarea concesionării directe a terenului amintit mai sus;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. (1) Se aprobă, începând cu data de 01.03.2022, concesionarea directă a suprafeței de 375 mp. din totalul de 1761 mp. ai terenului, înscris în C.F. nr. 59745 Sighișoara (nr. C.F. vechi: 9942) sub nr. top. 1765/2/5, având categoria de folosință curți - construcții, teren situat în Municipiul Sighișoara, str. Consiliul Europei, jud. Mureș, către S.C. Soroca S.R.L., în vederea amenajării unei parcări auto și cale de acces care să deservească imobilul – construcție proprietate privată a S.C. Soroca S.R.L., situat în Municipiul Sighișoara, str. Consiliul Europei nr. 2, jud. Mureș, înscris în C.F. nr. 50056 (nr. C.F. vechi: 9886, nr. top. 1758/2), sub nr. cad. 50056-C1. 

(2) Valoarea redevenței concesiunii este de 10,00 lei/mp./an, respectiv de 3.750,00 lei/an, stabilită conform prevederilor art. 2 din anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022.

(3) Valoarea redevenței se indexează semestrial cu indicele de inflaţie.

(4) Redevența va fi achitată semestrial, cu termenul scadent la 31 martie, respectiv 30 septembrie a fiecărui an.

(5) Concesionarul este obligat să depună, în termen de 90 de zile de la data semnării contractului, cu titlu de garanție, suma de 3.750,00 lei, reprezentând valoarea obligației de plată către concedent, stabilită și datorată pentru primul an de exploatare, sumă din care, dacă este necesar, să poată fi prelevate majorări și sume datorate de concesionar concedentului, în baza contractului de concesiune.

(6) Durata concesiunii este de 23 ani și 2 luni, cu posibilități de prelungire.

Art. 2. Modelul-cadru al contractului de concesiune, întocmit cu respectarea reglementărilor legale în vigoare, se regăsește în anexa nr. 1 la prezenta hotărâre.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Arhitect Șef, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoștinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

     Burghelea Bogdan - Ioan             
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcţia Arhitect Șef;

  2 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. S.C. Soroca S.R.L.
13 ex.  
B.A. 
